60 साल की उम्र में असम की बिजनेसवुमन रुपाली बरुआ से शादी की, गेट-टुगेदर पार्टी आज
Ashish Vidyarthi second marriage वेटेरन एक्टर आशीष विद्यार्थी ने 25 मई को  60 साल की उम्र में  इंटिमेट सेरेमनी में दूसरी शादी कर ली है। उन्होंने असम की राजधानी गुहावटी की रहने वाली फैशन डिजाइनर और बिजनेसवुमन रुपाली बरुआ से शादी की है
वेटेरन एक्टर आशीष विद्यार्थी ने 25 मई को 60 साल की उम्र में इंटीमेट सेरेमनी में दूसरी शादी कर ली है। उन्होंने असम की राजधानी गुवाहाटी की रहने वाली फैशन डिजाइनर और बिजनेसवुमन रुपाली बरुआ से शादी की है। एक्ट्रेस शकुंतला बरुआ की बेटी राजोशी बरुआ आशीष विद्यार्थी की पहली पत्नी हैं।
आशीष ने कोर्ट में अपने दोस्तों और परिवार की मौजूदगी में रूपाली से शादी की। इस दौरान रुपाली असम की ट्रेडिशनल वाइट और गोल्डन मेखला चादर में दिखीं। वहीं, आशीष ने केरल के ट्रेडिशन को ध्यान में रखते हुए इसी कलर की मुंडू पहनी है।
रुपाली से शादी कर बहुत खुश हूं: आशीष 
टाइम्स ऑफ इंडिया से बात करते हुए आशीष ने कहा- उम्र के इस पड़ाव पर मैंने रुपाली से शादी की है और मैं बहुत खुश हूं। हमनें आज सुबह कोर्ट में शादी की है और शाम को हमनें अपने करीबियों के लिए गेट टूगेदर सेरेमनी रखी है।
मीडिया से बात करते हुए रुपाली ने कहा- हम कुछ दिनों पहले ही मिले हैं लेकिन फिर भी हमें इस रिश्ते पर विश्वास था और हमनें इसे आगे ले जाने के बारे में सोचा। हम दोनों इंटीमेट फंक्शन में शादी करना चाहते थे इसलिए हमें कोर्ट में मैरिज की।
11 भाषाओं में 300 फिल्मों में काम किया 
आशीष विद्यार्थी बॉलीवुड फिल्मों में विलेन के रोल के लिए जाने जाते हैं। 1986 से आशीष लगातार फिल्मों में काम कर रहे हैं। हिंदी, तमिल, तेलुगु, कन्नड़ और मलयालम जैसी 11 भाषाओं में आशीष ने अब तक करीब 300 फिल्मों में काम किया है।
इनकी सबसे पॉपुलर फिल्में हैं- 1942 अ लव स्टोरी, रात की सुबह नहीं, सरदार, भाई, जानवर, जीत, हैदर, गुडबाय। उन्हें 1995 में फिल्म द्रोहकाल के लिए बेस्ट सपोर्टिंग एक्टर कैटेगरी में नेशनल अवार्ड भी मिल चुका है।